Челси иска да си върне брата на Азар, Лестър и Атлетико също са на опашката - transferi.sportal.bg
17 февруари 2018 | 07:08
Халфът на Борусия (Мьонхенгладбах) Торган Азар е трансферна цел на редица клубове и едва ли ще се остане в Бундеслигата и през следващия сезон. Белгиецът е в отлична форма и има 7 гола и 7 асистенции през настоящата кампания. Той може да се върне в Челси и да се събере с брат си Еден Азар, а другите основни претенденти за подписа му са Лестър и Атлетико Мадрид.
Азар беше собственост на Челси между 2012 и 2015 година, но не записа нито един официален мач. На "Стамфорд Бридж" имат опция да го откупят и е напълно възможно да я активират. В Борусия (М) разчитат да получат за талантливия халф между 20 и 30 млн. евро, а цената му може да се вдигне, ако се представи на ниво на Мондиал 2018.
"Висшата лига е привлекателна дестинация, но когато говоря с футболисти, които играят там, те се изказват много ласкаво и за Бундеслигата. В Германия стадионите са по-модерни, а атмосферата на тях е по-гореща", коментира Азар.
Наставникът на Атлетико Диего Симеоне също следи ситуацията около белгиеца и може да отправи оферта през лятото.